Karl Rimm

Karl Rimm (vene keeles Римм, Карл Мартынович) (1. detsember 1891 Vana-Antsla vald, Võru maakond, Liivimaa kubermang – 22. august 1938 Kommunarka, Moskva oblast, NSV Liit) oli eestlasest Nõukogude Liidu sõjaväelane. Ta kasutas pseudonüüme Zelman Klaas (Клаас Зельман) ja Paul. Karl Rimm õppis Tartu Õpetajate Seminaris ja õpetajate instituudis ühe aasta, kust ta 1916. aastal Vene keisririigi sõjaväkke mobiliseeriti. Esimese maailmasõja lõpuks oli Rimm, pärast sõjakooli lõpetamist Venemaa Keisririigi Keiserliku armee alamporutšik, VK(b)P liikmeks astus K. Rimm 1918. aastal. 1918. aastal oli Karl Rimm Eesti Töörahva Kommuuni Võrumaa Töörahva Saadikute Nõukogu Täitevkomitee liige, põllumajandusosakonna juhataja ja Punakaardi organiseerija Võrumaal. Osales lahingutes-Vene kodusõjas Tšehhoslovakkia korpuse vastu Jekaterinburgi piirkonnas ja Põhjarindel Arhangelski piirkonnas. Eesti Vabadussõja ajal oli K. Rimm Narva all Nõukogude Venemaa Punaarmee vägede koosseisus sõjategevuses Eesti Vabariigi vastu ja Eesti Punaarmee poolt okupeeritud Võrus sõjakomissar ning seejärel Eesti diviisi operatiivosakonna ülema Aleksander Kuke asetäitjana. Aastatel 1919–1921 oli Karl Rimm kuulipildujaroodu ülem ning osales Punaarmee eesti kütiväeosade koosseisus ukraina anarhisti Nestor Mahno vägede vastu Ukrainas; Aastatel 1921–1924 õppis Karl Rimm Moskvas, Punaarmee M. Frunze nimelises sõjaväeakadeemias. Karl Rimm oli 1924. aasta 1. detsembri riigipöördekatse ettevalmistuskomitees koos Jaan Anveltiga ning riigipöördekatse ajal üritas K. Rimmi juhitav grupp haarata Tallinna raudteejaama. 1924. aastal ? armee staabiülem, hiljem Punaarmee juhtivkoosseisu täienduskursuste ülem, 1925–1927 oli K. Rimm NSV Liidu Sõjaväeluurevalitsuse 3. osakonna (Informatsiooni ja statistikaosakond) sektori ülema asetäitja, 3. osakonna sektori juhataja 1927. aasta maist kuni oktoobrini oli K. Rimm 57. diviisi staabi operatiivosakonna ülem; 1930–1935 oli K. Rimm luuretööl Hiinas Shanghais, kus kasutas luuretöö kattevarjuks loomaarsti oskustega väikeärimees Klaas Zelmani identiteeti, kasutades Eesti Vabariigi alama passi: 1930 sõjaväeluure residentuuri residendi Richard Sorge asetäitjana Shanghais, Hiinas ja NSV Liidu sõjaväeluure resident Shanghais, Hiinas 1936–1937 NSV Liidu Tööliste ja Talupoegade Punaarmee Luurevalitsuse 2. osakonna ? (Hiina) jaoskonna ülem, 13. detsembril 1935 edutati Karl Rimm Tööliste ja Talupoegade Punaarmee polkovnikuks. Karl Rimm arreteeriti 11. detsember 1937 mõisteti NSV Liidu Ülemkohtu Sõjakolleegiumi otsusega 22. augustil 1938 süüdi "kontrrevolutsioonilises terroriorganisatsioonis osalemises" ja hukati 22. augustil 1938. Karl Rimm rehabiliteeriti 1957. aastal postuumselt NSV Liidu võimude poolt. Karl Rimmi abikaasa oli Ljubov Rimm (1894–1976 Viljandi) , sündinud Mutt , Virkko Lepassalu, Richard Sorge ja Eesti, Luup 57 мотострелковая Краснознаменная дивизия Richard Sorge ja Eesti, Virkko Lepassalu, Luup Viktor Suvorov, Jäälõhkuja. "Горбунов Е.А. Схватка с черным драконом. Тайная война на Дальнем Востоке" Расстрелянное поколение Или 37-й и другие годы. Биографический справочник. РИММ Карл Мартынович. Hugo Tamsar - rahvusvahelise salaluure suurmeister[alaline kõdulink] [1][alaline kõdulink] Mihkel Mutt “Mälestused I. Eesti doomino. Eelmälestused” Как Рихард Зорге попал на работу в советскую военную разведку и его первые операции Голяков С., Ильинский М. Рихард Зорге. Подвиг и трагедия разведчика. -М.: Вече, 2001. Дело Рихарда Зорге, Неизвестные документы Heili Reinart, Nõukogude luurajat Ljubov Rimmi põnev spioonielu Stalini käest ei päästnud, postimees.ee, 9. mai 2017